
Naručitelj, Rudarsko-geološko-naftni fakultet Sveučilišta u Zagrebu u postupku jednostavne nabave broj 102/JN ,“ Nabava i isporuka potrošnog materijala za printere i ostalog potrošnog materijala za informatičku opremu za 2019.g.“, zaprimio je upit potencijalnog ponuditelja:
[bookmark: _GoBack] 
Molim Vas objašnjenje što se smatra "originalnim" predmetom nabave?
 
Odgovor naručitelja glasi:
 
pod originalnim predmetom nabave naručitelj smatra svaki proizvod namijenjen za upotrebu za tražene ispisne uređaje koji su proizvedeni od strane proizvođača ispisnih uređaja, te kao takvi 
u potpunosti zadovoljavaju tehničke, uporabne i sigurnosne karakteristike proizvođača opreme za ispis.
Zbog pravilnog rukovanja uredskom i računalnom opremom, očuvanjem i zaštitom ispisnih uređaja u garancijskom roku definiranom od strane proizvođača te definiranom kvalitetom ispisa, zahtijeva se uporaba propisanog potrošnog materijala definiranog tvorničkim oznakama.
 
Prema tržišno prisutnim robnim markama, a sukladno tvorničkim oznakama uređaja i opreme, proizvođači istih navode uporabu tonera, tinti i pisaćih vrpci (traka), čija se izvornost podrijetla i pripadnost robnoj marki definira:
•            službenim tvorničkim oznakama proizvođača, te brojčane i slovne oznake koje najčešće uključuju modelsku / podmodelsku oznaku, te u konačnici tvornički kod;
•            originalnim jediničnim pakiranjem podrazumijeva se zasebno pakiranje, često kartonska kutija, s uložnom vrećicom u kojoj se nalazi hermetički ili u inertnom plinu zatvorena kazeta/uložak s tonerom, tintom i pisaćom vrpcom (traka);
•            ugrađenom mehaničkom ili drugom zaštitom na kućištu kazete, spremnika za tintu i sl. (npr. kontakti za priključak, elektronska i softverska kompatibilnost i zaštita).
 
Za uredske uređaje i računalnu opremu koja se prema vremenu uporabe kod korisnika nalazi izvan definiranog garancijskog roka uporabe, upute proizvođača predlažu i daljnje korištenje originalnog potrošnog materijala radi osiguranja pravilnog rada uređaja i opreme, te postizanja kvalitete ispisa definirane od strane proizvođača.
 
Ponuditelj je dužan ponuditi originalnu robu sukladno tvorničkim oznakama, u originalnom pakiranju. Naručitelj će uzeti u obzir isključivo one ponude ponuditelja koji nude originalne tonere i tinte.
 

